IReserve Bank izophonsela inselelo izincomo zikaMvikeli woMphakathi | News24IReserve Bank izophonsela inselelo izincomo zikaMvikeli woMphakathiJohannesburg - ISouth African Reserve Bank (Sarb) ithi izincomo zikaMvikeli woMphakathi, zokuba kushintshwe amandla eliwanikezwe nguMthethosisekelo, izoziphonsela inselelo enkantolo.Esitatimendeni sangoLwesibili, ibhange ngodla lithi umbiko kaBusisiwe Mkhwebane uphambene nomthetho futhi uzokwenza lingakwazi ukusebenza ngokuzimela nokwenza umsebenzi walo obalulekile wokuvikela imali yakuleli.NgoMsombuluko, uMkhwebane ukhiphe umbiko owenziwe yihhovisi lakhe.OLUNYE UDABA: Uzofaka esebheyili umsolwa wesine kwelokubulawa komfundiUMvikeli woMphakathi utshele izintatheli ukuthi isigaba 224.1 soMthethosisekelo kumele sithi injongo enkulu yeReserve Bank ukusiza ekuthuthukiseni umnotho, nokuqinisekisa ukuvikelwa komnotho wezakhamuzi kanye nokufukula abantu abantulayo.Okwamanje, injongo enkulu ye-Sarb ukuvikela amandla erandi ngenhloso yokuthuthukisa umnotho."IReserve Bank ixhumane nethimba layo labameli, yelulekwa ngokuthi izincomo zikaMvikeli woMphakathi zingaphezu kwamandla akhe futhi ziphambene noMthethosisekelo,” leli bhange lisho kanje esitatimendeni.Ngaleyo ndlela lithi lizothatha izinyathelo zomthetho.
